b"\n_START_ARTICLE_\nArt de Catalunya\n_START_SECTION_\nSegle XIX\n_START_PARAGRAPH_\nEl segle XIX va ser una \xc3\xa8poca de prosperitat econ\xc3\xb2mica, gr\xc3\xa0cies a la Revoluci\xc3\xb3 Industrial, que a Catalunya va tenir r\xc3\xa0pida implantaci\xc3\xb3, i fou capdavantera a l'estat espanyol de la industrialitzaci\xc3\xb3 de l'economia. El progr\xc3\xa9s econ\xc3\xb2mic i social va suposar una revitalitzaci\xc3\xb3 cultural que va culminar en el moviment de la Renaixen\xc3\xa7a, que comport\xc3\xa0 una nova reivindicaci\xc3\xb3 de la cultura catalana en l'\xc3\xa0mbit literari, art\xc3\xadstic, filol\xc3\xb2gic \xe2\x80\x93reforma del catal\xc3\xa0 de Pompeu Fabra\xe2\x80\x93, etc._NEWLINE_La col\xc2\xb7lecci\xc3\xb3 que es conserva a la Reial Acad\xc3\xa8mia Catalana de Belles Arts de Sant Jordi de Barcelona \xc3\xa9s el fons de refer\xc3\xa8ncia quant a la producci\xc3\xb3 pict\xc3\xb2rica i escult\xc3\xb2rica del neoclassicisme, del romanticisme i del realisme catalans.\n_START_SECTION_\nSegle XX\n_START_PARAGRAPH_\nEl segle XX fou una \xc3\xa8poca de profundes transformacions socials, pol\xc3\xadtiques, econ\xc3\xb2miques, tecnol\xc3\xb2giques i culturals. Catalunya visqu\xc3\xa9 els fets dram\xc3\xa0tics de la Guerra Civil espanyola i la repressi\xc3\xb3 de la dictadura franquista. La transici\xc3\xb3 i la reinstauraci\xc3\xb3 de la Generalitat i el nou estatut d'autonomia faran revitalitzar la cultura catalana aquests \xc3\xbaltims anys."